Document ID: 32004D0572

A BIZOTTSÁG HATÁROZATA
(2004. július 23.)
a bizonyos ázsiai országokban előforduló madárinfluenzával kapcsolatos védekezési intézkedésekről szóló 2004/122/EK határozat módosításáról
(Az értesítés a B(2004) 2376. számú dokumentummal történt)
(EGT vonatkozású szöveg)
(2004/572/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2003-as csatlakozási okmánnyal módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (1) és (6) bekezdéseire,
tekintettel a legutóbb a 882/2004/EK európai parlamenti és tanácsi rendelettel (2) módosított, a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen a 22. cikke (1), (5) és (6) bekezdéseire,
mivel:
(1)
A 2004/122/EK határozattal (4) a Bizottság védőintézkedéseket fogadott el néhány ázsiai ország madárinfluenza fertőzöttségével kapcsolatosan, ezek név szerint Kambodzsa, Indonézia, Japán, Laosz, Pakisztán, a Kínai Népköztársaság beleértve Hong Kong területét, Dél-Korea, Thaiföld és Vietnam.
(2)
Ezen országok némelyikében még előfordul madárinfluenza járvány kitörése.
(3)
A még mindig nyugtalanító helyzetre való tekintettel a már elfogadott védőintézkedések hatályát meg kell hosszabbítani.
(4)
Ezen intézkedéseket a betegség állapotának változását és a Bizottság szolgálatai által végrehajtott lehetséges helyszíni ellenőrzéseket figyelembe véve felül kell vizsgálni.
(5)
Az e határozatban előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/122/EK határozat 7. cikkében a „2004. augusztus 15.” dátum helyébe a „2004. december 15.” dátum lép.
2. cikk
E határozat címzettjei a tagállamok.
Kelt Brüsszelben, 2004. július 23-án.

Labels: 3
18
17
6